De høye bølgene i Ersfjorden vanskeliggjorde evakueringa, man brukte lengre tid enn planlagt. Man besluttet derfor å bruke Risøysundet mellom Andøya og Hinnøya til å evakuere den resterende delen av ekspedisjonskorpset. Ifølge skipsloggen til kontreadmiral Vivian, var evakueringsfasen av operasjon Alphabet ferdig klokka 10.05 den 8. juni. De 7 siste av de i alt 13 troppetransportskipene forlot Norge og satte kursen mot Storbritannia.